Ústredná dogma molekulárnej biológie

Ústredná dogma molekulárnej biológie (tiež Centrálna dogma molekulárnej biológie) popisuje tok genetikej informácie od DNA cez RNA do proteínov, čo publikoval v roku 1968 Francis Crick: 

 Proces DNA → DNA: replikácia DNA 
Prenos genetickej informácie z DNA do DNA sa nazýva replikácia DNA. Ide o tvorbu kópie DNA v procese syntetickej fázy bunkového cyklu za účelom mitózy, i.e. za rodelenia materskej bunky na dve dcérske bunky. Tento proces sa realizuje v každej bunke. Pri replikácii sa zdvojuje celá DNA na rozdiel od transkripcie, kde sa prepisuje iba určitý úsek DNA.

 Proces DNA → RNA: transkripcia 
Prenos genetickej informácie z DNA do RNA na nazýva transkripcia (prepis). Prebieha ako súčasť expresie genetickej informácie za tvorby mediátorovej alebo regulačnej RNA. Tento proces sa realizuje v každej bunke. Ide o preklad genetickej informácie z poradia deoxyribonukleotidov v DNA do poradia ribonukleotidov v RNA. 

 Proces RNA → DNA: reverzná transkripcia 
Prenos genetickej informácie z RNA do DNA na nazýva reverzná (spätná) transkripcia. Tento proces prebieha iba pri niektorých vírusoch (retrovírusoch). Reverznú transkripciu katalyzuje enzým reverzná transkriptáza, ktorý bol nezávisle objavený v roku 1971 v retrovírusoch Howardom Teminom a Davidom Baltimorom.

 Proces RNA → RNA: replikácia RNA 
Prenos genetickej informácie z RNA do RNA na nazýva replikácia RNA. Tento proces je základom toku genetickej informácie v životnom cykle RNA vírusov.

 Proces RNA → proteín: translácia 
Prenos genetickej informácie z RNA do proteínu sa nazýva translácia (preklad, preloženie). Prebieha ako súčasť expresie genetickej informácie za tvorby bielkovín na ribozóme. Ide o preklad genetickej informácie z poradia nukleotidov v RNA do poriadia aminokyselín v proteíne.

 Proces DNA → proteín 
Proces DNA → proteín navrhol Georg Gamow, ale nebol nikdy pozorovaný.

 Zhrnutie 
+ProcesNázovEnzýmVýznamDNA → DNAreplikácia DNADNA dependentná DNA polymerázakopírovanie DNA pri množení buniekDNA → RNAtranskripciaDNA dependentná RNA polymerázaexpresia génov, syntéza RNARNA → DNAreverzná transkripciareverzná transkriptáza (RNA dependentná DNA polymeráza)životný cyklus RNA vírusov (HIV)RNA → RNAreplikácia RNADNA dependentná RNA polymeráza a  reverzná transkriptáza životný cyklus RNA vírusov (HIV)RNA → proteíntransláciaribozómsyntéza prioteínov

 Referencie 

 Pozri aj 

 Francis Crick
 transkripcia
 translácia
 replikácia
 reverzná transkriptáza
 lamarkizmus
 genetická informácia

 Externé odkazy 

 Francis Crick: On protein synthesis pôvodný článok z roku 1968, kde formuloval centrálnu dogmu molekulárnej biológie
 Francis Crick: Central Dogma of Molecular Biology článok z roku 1970, v ktorom upravuje svoje pôvodné myšlienky

Kategória:Molekulárna biológia
Kategória:DNA